*Használjon DigitAudit/Dokuszerkesztőt, gyorsabb, pontosabb!*

### Adatbiztonsági nyilatkozat (minta)[[1]](#footnote-1)

Tisztelt …………………….. !

Ez a nyilatkozat a ………………. Kft ……... évi beszámolójának könyvvizsgálatával kapcsolatosan készült azért, hogy a könyvvizsgálat a vállalkozás informatikai rendszeréből nyert adatokat, mint elemzési alapadatokat a könyvvizsgálati munka során becsléseihez felhasználja, illetve a könyvvizsgálói bizonyítékait ezek szerint megalapozhassa.

**A fentiek értelmében az alábbiakat közöljük Önnel:**

Tudomásunk szerint a vállalkozás programjai jogtiszták, illegális felhasználásból eredő hibák, hozzáférési problémák, szűkített jogosultságok, korlátozott moduláris rendszer miatt a vállalkozás adatbázisrendszerének megbízhatósága nem sérül.

Nincs tudomásunk olyan szabálytalanságról, amelynek elkövetésében a vállalatvezetés tagjai, vagy a számvitelben fontos szerepet játszó alkalmazottak részt vettek volna, sem más alkalmazottak által elkövetett olyan szabálytalanságról, amely a vállalkozás informatikai rendszeréből nyert adatokat nem megfelelően befolyásolná.

A vállalkozás adatfolyamatai rögzítettek, zárt rendszerük biztosított. A gépi listák köre ellenőrzött, rendszere zárt és folyamatosan felülvizsgált. Az input és output adatok, adatbázisok köre behatárolt, dokumentált, információnk szerint adatvesztés a belső automatizmusok miatt nem történhet.

Fejlesztéseink programdokumentációban rögzítettek, a korábbi verziók megőrzése mellett verziócserével teljes körű adatmentés történik.

Az adatkimentési gyakoriság, az archiválás módja, üteme, formája számítástechnikai illetve egyéb szabályzatainkban rögzített. Szabályzataink, követett eljárásaink megfelelnek a mindenkori elévülési és formai szabályoknak. A rendszer és egyes moduljai egymással zárt és ellenőrzött rendszert alkotnak.

A jogosultsági és hozzáférési szintek ellenőrzöttek, dokumentáltak, a hozzáférési jelszavak folyamatosan karbantartottak. Nincs tudomásunk arról, hogy illegális hozzáférésből eredően a szokásos üzletmenetben adatvesztés, adatfelülírás fordult volna elő. A hozzáférések, jogosultságok, rendszerszintű kötelezettségek, felelősségek a munkaköri, illetve egyéb belső szabályzatainkban írásban rögzítettek. A jogosultságregisztráció egységes normarendszer szerint ellenőrzött.

Vállalkozásunk rendelkezik / nem rendelkezik katasztrófatervvel esetleges rendszerösszeomlás esetére.

A rendszergazda folyamatos felügyelete mellett és irányításával csak dokumentált és ellenjegyzett módosítások történhetnek az adatbázisok alapadataiban. Lezárt időszakok adatait nem vagy csak megfelelő regisztráció mellett folyamatos rendszerkontrollal, dokumentált formában lehet módosítani.

A rendszerek közötti kommunikáció folyamatos, algoritmizált, belső rendszerkontrollal megfigyelt. A közvetített adatfolyamatok (kézi feladások) köre behatárolt, ellenőrzött. A hibás adatkapcsolatok rendszer szinten kezeltek és folyamatos rendszerfelügyeletünk feltárásukat és kijavításukat haladéktalanul, hibalista elkészítése mellett elvégzi.

Nincs olyan tervünk vagy szándékunk, hogy eltitkoljunk olyan tényeket illetve adatokat, amelyek lényegesen befolyásolnánk vállalkozásunk IT rendszerének megbízható működését.

A vállalkozás számlázási rendszere zárt, a folyamatos sorszámozást zárt rendszerében biztosítja. Tételismétlés, kettős rögzítés nem fordulhat elő. A program a szoftverfejlesztő nyilatkozata alapján a törvények által meghatározott gépi számlázási szabályoknak megfelelő. Nincs tudomásunk arról, hogy szándékos mulasztás történt volna a cégvezetés, illetve azok részéről, akik meghatározó szerepet töltenek be az ügyviteli számviteli folyamatok működtetésében.

Kelt.:

|  |  |
| --- | --- |
| Ügyvezető igazgató | Rendszergazda |

1. http://www.mkvk.hu/tudastar/utmutatok/informatikaiaudit [↑](#footnote-ref-1)